text: মুন্সিগঞ্জ বা মুন্সীগঞ্জ বাংলাদেশের  মধ্যাঞ্চলের ঢাকা বিভাগের একটি শহর। এটি প্রশাসনিকভাবে মুন্সিগঞ্জ জেলা এবং মুন্সিগঞ্জ সদর উপজেলার সদরদপ্তর। এটি মুন্সিগঞ্জ জেলার সবচেয়ে বড় শহর ও বাণিজ্য কেন্দ্র।
  
  নামকরণ
  মুন্সিগঞ্জের বর্তমান নাম সম্পর্কে লোকশ্রুতি আছে যে মোঘল শাসন আমলে এই ইদ্রাকপুর গ্রামে মুন্সি হায়দার হোসেন নামে একজন ব্যক্তি ছিলেন। ফৌজদার মুন্সি হায়দার হোসেনের নামে এ জায়গার নাম হয় মুন্সিগঞ্জ। আবার ভিন্নমতে, জমিদার এনায়েত আলী মুন্সির নামানুসারে মুন্সিগঞ্জ  নামকরন করা হয়েছে।
  
  জনসংখ্যা
  বাংলাদেশের আদমশুমারি ও গৃহগণনা-২০১১ অনুযায়ী মুন্সিগঞ্জ শহরের মোট জনসংখ্যা ৯৪,০৬০ জন যার মধ্যে ৪৮,৫৪৬ জন পুরুষ এবং ৪৫,৫১৪ জন নারী। এ শহরের পুরুষ এবং নারী অনুপাত ১০৭:১০০।
  
  ভৌগোলিক উপাত্ত
  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৯ মিটার।
  
  প্রশাসন
  ১৯৭২ সালে মুন্সিগঞ্জ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মুন্সিগঞ্জ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৪১টি মহল্লায় বিভক্ত ।  ১৭.৭৪ বর্গ কি.মি. আয়তনের মুন্সিগঞ্জ শহরের  পুরো এলাকাই  মুন্সিগঞ্জ পৌরসভা দ্বারা পরিচালিত হয়।
  
  শিক্ষা ব্যবস্থা
  মুন্সিগঞ্জ শহরের স্বাক্ষরতার হার হলো শতকরা ৬৫.২ ভাগ।
  
  দর্শনীয় স্থান
   ইদ্রাকপুর কেল্লা
  
  তথ্যসূত্র
  
  বিষয়শ্রেণী:বাংলাদেশের শহর
  বিষয়শ্রেণী:বরিশাল বিভাগের জনবহুল স্থান
title: মুন্সিগঞ্জ